b'\n_START_ARTICLE_\nBedin in Bedina\n_START_SECTION_\nPovzetek vsebine\n_START_PARAGRAPH_\nBedin in Bedina sta \xc5\xa1la nabirat le\xc5\xa1nike. Bedina jih je nabrala \xc5\xbee polno vre\xc4\x8dko, medtem ko jih Bedin ni imel \xc5\xa1e skoraj ni\xc4\x8d, ker je imel preluknjano vre\xc4\x8dko. Bedina mu re\xc4\x8de, da je \xc5\xbee pozno in da se morata odpraviti domov ker bo druga\xc4\x8de mati jezna. Ker je Bedin ne uboga, Bedina pokli\xc4\x8de volka da ga naj po\xc5\xbere. Volk je ne uboga, zato Bedina pokli\xc4\x8de palico, da bi nabila volka. Tudi palica se upre. Bedina pokli\xc4\x8de ogenj, da bi po\xc5\xbegal palico. Tudi ta je ne uboga. Bedina vstraja dalje in poklice vodo, da bi pogasila ogenj, tudi ta se ne odziva. Bedina uka\xc5\xbee volu naj spije vodo, ampak je tudi ta ne poslu\xc5\xa1a. Nato Bedina pokli\xc4\x8de mesarja, da bi ubil vola. Tudi ta se ne odziva na Bedinin ukaz. Bedina ukazuje dalje in uka\xc5\xbee vrvem naj obesijo mesarja. Vrvi se upirajo. Bedina vstraja dalje in pokli\xc4\x8de na pomo\xc4\x8d mi\xc5\xa1i, da naj razgrizejo vrvi. Kot vsi ostali se tudi mi\xc5\xa1i branijo Bedininega ukaza. Bedina nad njih pokli\xc4\x8de ma\xc4\x8dko, da naj vse polovi. Ma\xc4\x8dka je takoj priletela in za\xc4\x8dela loviti mi\xc5\xa1i. Mi\xc5\xa1i so takoj pohitele razgrizt vrvi, vrvi so za\xc4\x8dele te\xc4\x8dti za mesarjem, da bi ga obesile. Mesar se je pognal na lov za volom, da ga ubije. Vol se je pognal za vodo , da jo popije. Voda je hitela gasit ogenj. Ogenj se je pognal s palico, da jo o\xc5\xbege. Palica za volkom, da ga nabije. Volk za Bedinom, da ga po\xc5\xbere. Bedin pa kon\xc4\x8dno ste\xc4\x8de proti domu, kar so ga nesle noge. In tako sta Bedin in Bedina pri\xc5\xa1la domov.\n_START_SECTION_\nMotivno - tematske povezave\n_START_PARAGRAPH_\nGlavni motiv je motiv bratca in sestrice, ki je dokaj pogost v ljudskih pravljicah. Ta motiv se pojavi v pravljici Janko in Metka. Pojavi se poosebljen volk \xe2\x80\x93 vzporednica z Rde\xc4\x8do kapico. Veri\xc5\xbena reakcija, ki jo spro\xc5\xbei ma\xc4\x8dka spominja na veri\xc5\xbeno reakcijo v pravljici Boter petelin in njegova zgodba, ki prav tako pre\xc5\xbeene Bedina kot tatove.'